Staat oormerk nege agriparke vir belegging - KLK Landbou
Volgens die Departement van Landelike Ontwikkeling en Grondhervorming, bied 23 agriparke reeds lanboukernsentrums en produksie-ondersteuningseenhede vir boere wat op verskeie vlakke van ontwikkeling is. Die sentrums sal na verwagting teen die 2019-'20-boekjaar voltooi word. 'n Lanboukernsentrum betaan uit produksie-, verwerkings-, verpakkings-, logistieke, innoverings- en opleidingseenhede.
Die agriparke wat nou voorkeur kry, sluit 'n melkery in die distriksmunisipaliteit Chris Hani, in Ncora in die Oos-Kaap in. In Mpumalanga word gekonsentreer op 'n varsproduktemark by Bosbokrand. By Springfontein in die Vrystaat sal die kernsentrum 'n abattoir vir die uitvoermark wees.
By Nwanedi in Limpopo word gekonsentreer op avokado's en groente, terwyl die landboukernsentrum by Kuruman in die Noord-Kaap toegespits sal wees op die produksie van gelatien, vleisverwerking en 'n leerlooiery vir die maak van meubels en skoene.
Altesame is R2 miljard vir die oprigting van die agriparke opsy gesit. In die 2015-'16-boekjaar is R5,2 miljoen bestee, en die twee daaropvolgende geldjare onderskeidelik R26,9 miljoen en R85,5 miljoen. Die oprigting van die parke het egter in die departement se begroting ingevreet.
Claassens was deel van die onafhanklike hoëvlakpaneel onder leiding van Oud President Kgalema Motlanthe, wat ondersoek ingestel het na die doeltreffendheid van sleutelwetgewing wat die Parlement sedert 1994 gepromulgeer het.
In die 2017-'18-boekjaar is die grootste deel van die departement se begroting vir landelike ontwikkeling aan agriparke afgestaan. Een van die paneel se bevindinge was dat die aankoop en herverdeling van grond sedert 2009 gedaal het omdat die beskikbare begroting vir aanvullende ondersteuningsprogramme moet voorsiening maak.
PreviousPrevious post:Orange River Cellars takes international goldNextNext post:Make more money with your livestock